Vispārējās tiesas 2025. gada 29. oktobra spriedums – Corşicova/Padome
(Lieta T-345/24) 1
(Kopējā ārpolitika un drošības politika – Ierobežojoši pasākumi saistībā ar darbībām, kas destabilizē Moldovu – Līdzekļu iesaldēšana – Ierobežojums attiecībā uz ieceļošanu dalībvalstu teritorijā – To personu, vienību un struktūru saraksti, kurām ir piemērojama līdzekļu un saimniecisko resursu iesaldēšana vai uz kurām attiecas ieceļošanas ierobežojumi dalībvalstu teritorijās – Prasītāja vārda saglabāšana sarakstos – Demokrātisko politisko procesu apdraudēšana un konstitucionālās iekārtas destabilizācija – Nepatiesu ziņu un dezinformācijas izplatīšana – Lēmuma (KĀDP) 2023/891 1. panta 1. punkta a) apakšpunkta i) punkts un 2. panta 1. punkta a) apakšpunkta i) punkts – Regulas (ES) 2023/888 2. panta 3. punkta a) apakšpunkta i) punkts – Saistība ar sarakstos iekļautu personu – Lēmuma 2023/891 1. panta 1. punkta b) apakšpunkts un 2. panta 1. punkta b) apakšpunkts – Regulas 2023/888 2. panta 3. punkta b) apakšpunkts – Pienākums norādīt pamatojumu – Iebilde par prettiesiskumu – Kļūda vērtējumā – Darījumdarbības brīvība – Tiesības uz īpašumu – Biedrošanās brīvība – Vārda brīvība – Ārpuslīgumiskā atbildība)
Tiesvedības valoda – franču
Lietas dalībnieki
Prasītāja: Arina Evgheni Corşicova (Kišiņeva, Moldova) (pārstāvji: T. Bontinck un L. Marchal, advokāti, un C. Zatschler, SC)
Atbildētāja: Eiropas Savienības Padome (pārstāvji: E. Kübler, M. Di Gaetano un A. Boggio-Tomasaz, kam palīdz E. Raoult, advokāte)
Priekšmets
Ar prasību prasītāja lūdz, pirmkārt, pamatojoties uz LESD 263. pantu, atcelt Padomes Lēmumu (KĀDP) 2024/1242 (2024. gada 26. aprīlis), ar ko groza Lēmumu (KĀDP) 2023/891 par ierobežojošiem pasākumiem sakarā ar darbībām, kas destabilizē Moldovas Republiku (OV L, 2024/1242), un Padomes Īstenošanas regulu (ES) 2024/1243 (2024. gada 26. aprīlis), ar kuru īsteno Regulu (ES) 2023/888 par ierobežojošiem pasākumiem sakarā ar darbībām, kas destabilizē Moldovas Republiku (OV L, 2024/1243), kā arī Padomes Lēmumu (KĀDP) 2025/824 (2025. gada 25. aprīlis), ar ko groza Lēmumu (KĀDP) 2023/891 par ierobežojošiem pasākumiem sakarā ar darbībām, kas destabilizē Moldovas Republiku (OV L, 2025/824), un Padomes Īstenošanas regulu (ES) 2025/817 (2025. gada 25. aprīlis), ar ko īsteno Regulu (ES) 2023/888 par ierobežojošiem pasākumiem sakarā ar darbībām, kas destabilizē Moldovas Republiku (OV L, 2025/817), ciktāl šie tiesību akti uz viņu attiecas, un, otrkārt, pamatojoties uz LESD 268. pantu, atlīdzināt viņai nodarīto kaitējumu.
Rezolutīvā daļa
Prasību noraidīt.
Arina Evgheni Corşicova atlīdzina tiesāšanās izdevumus.
____________
1     OV C, C/2024/4980, 19.8.2024.